Foto: Facebook (Aljoša Babić)

NEKADAŠNJI dugogodišnji direktor brodogradilišta Viktor Lenac, Damir Vrhovnik, baš poput bivšeg šefa Hrvatske gospodarske komore Nadana Vidoševića ljubitelj je lova i safarija. Za razliku od Vidoševića, koji je svoju zbirku krio u tajnom bunkeru u svom domu, kum ministra financija Slavka Linića svoju je zbirku trofeja odlučio javno izložiti.



Vrhovnik je Muzeju lovstva, šumarstva i ribolova u Brodu na Kupi, koji se nalazi u starom dvorcu - kaštelu "Zrinski", donirao svoju zbirku internacionalnih lovačkih trofeja. Tako su ondje izložene lubanje, trupla i odrezane glave prepariranih žirafa, antilopa, bizona, nosoroga, lavova, slonova, krokodila i drugih životinja.

"Muzej je super i predivan, posvećen Zrinskima, flori i fauni te životu u Gorskom kotaru, a onda ova zbirka koja nema veze apsolutno s ničim"



Fotografije Vrhovnikove kolekcije na svom je Facebook profilu objavio Aljoša Babić, predsjednik Zelene stranke i jedan od vijećnika u skupštini Primorsko-goranske županije: "Ne ulazim u nečije životne preferencije pa tako niti u pitanje sklonosti prema odstrelu životinja. No, smatram stvarno neumjesnim da se jedna ovakva privatna zbirka, a radi se o SDP-ovom tajkunu Damiru Vrhovniku, nalazi u muzeju u Brodu na Kupi kojim upravlja Primorsko goranska županija te ću kao vijećnik u županiji učiniti sve da se ona iz njega makne".

Tekst se nastavlja ispod oglasa

"Muzej je super i predivan, posvećen Zrinskima, flori i fauni te životu u Gorskom kotaru, a onda ova zbirka koja nema veze apsolutno s ničim", navodi na svom Facebook profilu između ostalog Babić.



"Kao županijski vijećnik u skupštini PGŽ zalagat ću se da se iz muzeja koji je tematski posvećen flori, fauni i životu u Gorskom kotaru i koji se nalazi u Brodu na Kupi izbaci trofejna zbirka SDP-ova tajkuna Damira Vrhovnika u kojoj se nalaze glave žirafa, slonova, bizona, nosoroga i lavova te brojnih drugih trofeja. Smatram neukusnim da se jedna takva zbirka nalazi u muzeju kojim upravlja Primorsko goranska županija i koji se financira iz proračuna. Gospodinu Vrhovniku treba zahvaliti na ovoj donaciji te ga uputiti da je izloži u nekoj od nekretnina koju posjeduje, a muzej je potrebno nadopuniti drugim sadržajima primjerenijim Gorskom kotaru", poručio je Babić.